Ιστορία μιας ζωής

Το Ιστορία μιας ζωής είναι ελληνικό δράμα του 1965 της Φίνος Φιλμ σε σενάριο και σκηνοθεσία του Γιάννη Δαλιανίδη.

Πλοκή 

Η ιστορία μιας φτωχής, ορφανής κοπέλας που φεύγει από το χωριό, όπου ζούσε με τη γιαγιά της, για την Αθήνα μετά από μια δημόσια διαπόμπευση. Εκεί στην αρχή προσλαμβάνεται ως υπηρέτρια, μετά εργάζεται σε ένα κομμωτήριο και στο τέλος παντρεύεται έναν μεγαλοαστό, σύζυγο μιας πελάτισσας της, που πεθαίνει. Ζει τώρα μια πλούσια ζωή, αλλά ξαφνικά εμφανίζεται στη ζωή της ένας μεγάλος έρωτας στο πρόσωπο ενός νεαρού. Μην μπορώντας να αντισταθεί στην ουσιαστικά πρώτη της αγάπη αποφασίζει να χωρίσει τον ηλικιωμένο σύζυγο της και να ζήσει με τον νεαρό. Ο σύζυγος ομως μαθαίνει την απιστία της και την εκβιάζει να μείνει μαζί του για να σώσει από τα χρέη τον εραστή της. Εκείνη δέχεται και λίγο αργότερα αυτοκτονεί πέφτοντας με το αυτοκίνητο από έναν γκρεμό. Το σοκ για όλους είναι μεγάλο.

Ηθοποιοί 

 Ζωή Λάσκαρη .... Μαριγώ
 Μάνος Κατράκης .... Μικές Παπαδήμας
 Λευτέρης Βουρνάς .... Γιώργος Σαββόπουλος
 Ανδρέας Ντούζος .... Λάκης
 Άννα Παϊτατζή .... Αμαλία
 Τασσώ Καββαδία .... αδελφή Μικέ
 Μαρία Μαρτίκα .... υπηρέτρια
 Βασίλης Μαυρομάτης .... Πέτρος
 Άγγελος Μαυρόπουλος .... κύριος Παπαδόπουλος
 Μπέτυ Αρβανίτη .... κυρία Λεοντιάδου
 Αθηνόδωρος Προύσαλης .... χωριανός
 Όλγα Μάγερ
 Ειρήνη Κουμαριανού
 Πόπη Δεληγιάννη
 Νίκος Πασχαλίδης .... υδραυλικός
 Γκόλφω Μπίνη .... υπηρέτρια
 Νίκος Παπαναστασίου .... φίλος Γιώργου
 Ρούλα Κωστάρα
 Θωμάς Κωνσταντινίδης .... δημοσιογράφος

Συμμετοχή σε Φεστιβάλ 
Η ταινία συμμετείχε στο Φεστιβάλ Κινηματογράφου Θεσσαλονίκης 1965, στην 6η Εβδομάδα Ελληνικού Κινηματογράφου (20-26 Σεπτεμβρίου 1965), και ήταν υποψήφια μαζί με άλλες 15 Ελληνικές ταινίες μεγάλου μήκους.

Box Office 
Η ταινία προβλήθηκε τη σαιζόν 1965-1966 και έκοψε 307.940 εισιτήρια, ενώ έφτασε στη 15η θέση ανάμεσα σε 101 ταινίες.

Παραπομπές

Εξωτερικοί σύνδεσμοι 
Ιστορία μιας ζωής στο Finsfilm.com

Ελληνικές ταινίες
Ταινίες του 1965
Ελληνόφωνες ταινίες
Ελληνικές δραματικές ταινίες
Ελληνικές ταινίες δράσης
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες με μουσική σύνθεση Μίμη Πλέσσα
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ελληνικές ασπρόμαυρες ταινίες